Əbədi sevgi (teleserial, 2013)

Əbədi Sevgi (Hind dili: Beintehaa, (tərc. "sonsuz, son mərhələ")) Fortune Productions tərəfindən istehsal olunan və Colors TV tərəfindən yayımlanan dram və romantik komediya janrında bir Hindistan televiziya serialıdır. Serial 30 dekabr 2013-cü ildə başladı və 21 Noyabr 2014-də sona çatdı.
04.12.2017 tarixində serial Azərbaycan kanalı Dalğa TV-də yayımlanmağa başlamışdır.

 Süjeti 
Cazibədar Zeyn Abdullah(Zain Abdullah) və gözəl, mədəniyyətli Aliyə Heydər (Aaliya Haider) uşaqlıqdan bəri rəqib dayıoğlu-bibiqızıdır. Nəhayət böyüyürlər və yenidən görüşürlər, lakin bir sıra anlaşılmazlıqlar onları evlənməyə məcbur edir. Zeyn heç vaxt evlənmək istəmədiyi üçün ondan qurtulmaq istəyir.

Zeynin böyük qardaşı Fahadın bir-birinə nifrət edən Nəfisə (Nafisa) və Şaziyə(Shazia) adlı iki arvadı var. Sürəyya (Suraiya) (Zeyn və Fahadın anası) bir kişi varis istəyir ancaq Nəfisənin iki qız uşağı olduqdan sonra hamilə qala bilmədiyi üçün Fahad ikinci arvadı Şaziyə ilə evləndi. Fahad Şaziyə ilə evləndikdən sonra bir oğlu oldu. Fahad Hər iki xanımını da sevir və ehtiyaclarını ödəmək üçün əlindən gələni edir. Digər tərəfdən, Zeyn və Aliyə daim mübahisə edirlər, ancaq bəzi pis adamlar ilə çətinlik çəkən Fahada kömək etdikdə yavaş-yavaş dost olurlar.

Aliyənin kiçik bacısı Həyat (Aayat) problemlə üzləşir və Zeyn ailəsinə xəbər vermədən ona kömək edir. Qəza ilə qarşılaşır və yaralanır. İstintaq zamanı Aliyə, Zeynin Həyata kömək etdiyini və qəzaya birinin səbəb olduğunu öyrənir. Və daha sonra qəzaya Həyatı aldadan (Rocky Singh) Roki Saynın səbəb olduğunu öyrənir.
Aliyəni sevməyən Sürəyya, Aliyəni evi tərk etməsi üçün emosional olaraq şantaj edir. Zeyn bunu sonradan öyrənir və onu evə gətirir. Fahad və Osman, Zeyn və Aliyənin arasını düzəltmək üçün plan hazırlayır. Bu vaxt Sürəyyanın niyə  Aliyəni və ailəsini sevməməsi üzə çıxır, səbəbi isə uzun müddət itirdiyi qızı Barkat Aliyənin əmisi olan Mir Xan tərəfindən qaçırılmışdır.

Aliyə Barkatı geri qaytaracağına söz verir. Zeyn və Aliyə nəhayət Barkatı tapırlar. Sevincli Sürəyya, Aliyəni və ailəsini yenidən bəyənməyə başlayır ki, bu da Şaziyə və Nəfisəni bədbəxt edir. Zeyn Aliyəyə aşiq olduğunu başa düşür. Sonra qohumları Zübeyirin (Zubair) gəlməsi ilə ortalıq yenidən qarışır.Daha sonra baş verən bir çox hadisə Sürəyyanın Aliyəyə yenidən nifrət etməsinə eyni zamanda Aliyə və Zeynin yenidən dalaşmasına səbəb olur.

 Oyuncular və personajlar 
Preetika Rao — Aliyə Qulam Heydər/Aliyə Zeyn Abdullah(Aaliya Ghulam Haider / Aaliya Zain Abdullah)
Harşad Arora — Zeyn Osman Abdullah/Roket Fernandez (Zain Osman Abdullah / Rocket Fernandez)
Suchitra Pillai — Sürəyya Osman Abdullah(Surraiya Osman Abdullah)
Shivangi Joshi— Həyat Qulam Heydər/ Həyat Rizvan Malik (Aayat Ghulam Haider / Aayat Rizwan Malik)
Naved Aslam — Osman Abdullah
Vivek Madan — Fahad Osman Abdullah
Gunjan Vijaya — Nəfisə Fahad Abdullah(Nafisa Fahad Abdullah)
Namrata Pathak -Şaziyə Fahad Abdullah (Shazia Fahad Abdullah)
Rituraj Singh — Qulam Heydər Xan(Ghulam Haider Khan)
Riva Bubber -Şabana Qulam Heydər (Shabana Ghulam Haider)
Vikas Grover — Rizvan Malik (Rizwan Malik)
Nandish Sandhu — Rehan Həbib Xan(Rehaan Habeeb Khan)
Astha Agarwal — Rida Rehan Xan (Rida Rehaan Khan)
Raju Kher — "Grumpy" Dr Habeeb khan
Imran Khan — Rahim Chacha
Kamya Punjabi — Zarina Rahim Qureşi (Zareena Rahim Qureshi)
Neel Motwani — Bilal Rahim Qureşi (Bilal Rahim Qureshi)
Ankush Bali — Rahim Qureshi
Mohit Sinha — Sarju
Mohit Malhotra — Zübeyir Qureşi(Zubair Qureshi)
Sunil Sinha — Mir Xan (Mir Khan)
Nidhi Jha — Gövhər (Gauhar)
Wasim Faras — Zişan Əhməd (Zeeshan Ahmed)
Vaishali Jhulka — Asmita Ahmed
Farook Qaasi — Mohsin Ahmed
Gaurav Devaiyya — Omar Ahmed
Dimple Jhangiani — Barkat Osman Abdullah/Bobbi Mir Xan(Barkat Osman Abdullah / Bobby Mir Khan)
Priya Shinde — Sanam
Vishesh Bansal -Zeyid Zeyn Abdullah (Zayed Zain Abdullah)
Pooran Kiri — Virendra Kadam

 İstinadlar